
SISSEJUHATUS

Eesti regionaalarengu strateegia aastateks 2014 - 2020 toob välja, et võttes arvesse tänast sotsiaal-majanduslikku arenguseisundit, piirkonna asustusstruktuuri, loodus- ja kultuuripärandit ning tööstuse alast kompetentsi võib Ida-Virumaad pidada sisemist arengupotentsiaali seni kõige vähem ärakasutanud regiooniks Eestis.

Ida-Virumaa arengu pööramiseks majanduskasvu kiirendamise ja rahvastikuseisundi stabiliseerimise teele on vaja Eesti riigi ja kohapealsete omavalitsuste kooskõlastatud jõupingutusi. Linnad on regionaalse arengu eestvedajad. Järgnev Narva linnapiirkonna jätkusuutliku arengu strateegia panustab sellesse kuuluvate tihedas vastastikuses seoses toimivate kohalike omavalitsuste koostööst tekkivale sünergiale ettevõtluse ja tööhõive eelduste parandamisel ning elukeskkonna kvaliteedi tõstmisel.

Käesoleva dokumendi ülesandeks on Narva linnapiirkonna jätkusuutliku arengu planeerimine aastani 2025.
Strateegia koostati Narva linnapiirkonna kohaliku omavalitsuse üksuste koostöös ning selle lähtealuseks on linnapiirkonna KOV üksuste olemasolevad arendusdokumendid (arengukavad, eelarvestrateegiad, planeeringud) ning avalikult kättesaadavad andmed ja uuringute tulemused (peamiselt Eesti Statistikaameti andmed). 

Strateegia koostamise korraldajaks on linnapiirkonna keskuslinn Narva, kes kutsus strateegia koostamiseks kokku töörühma, kuhu kuulusid Narva linna, Narva-Jõesuu linna ja Vaivara valla esindajad. Töörühma koosseisu kuulus ka Siseministeeriumi määratud esindaja ja Ida-Viru maavanema määratud esindaja.  Lisaks võtsid aruteludest aktiivselt osa Sillamäe linna esindajad, Eesti Töötukassa, Ida-Viru Ettevõtluskeskuse, TÜ Narva Kolledži, SA Ida-Viru Tööstusalade Arendus esindajad ning teiste valdkondlike organisatsioonide esindajad. Strateegia koostamise periood: aprill 2014 – september 2014.

Strateegia esimeses peatükis, Narva linnapiirkonna olukorra lühiülevaates, on paika pandud linnapiirkonna geograafilised piirid ning käsitletud kokkuvõtvalt linnapiirkonna peamised väljakutsed järgneva struktuuri alusel: 

· Demograafia ja sotsiaalprobleemid: Linnapiirkonna rahvastik ja sotsiaalvaldkond 

· Majandus: Linnapiirkonna majandus, tööturg ja ettevõtluse areng 

· Keskkond ja kliima: Linnapiirkonna keskkonnaseisund ja transport 

Hetkeolukorra põhjalikum analüüs koos SWOT-analüüsiga on välja toodud strateegia lisas 1.

Teises peatükis on esitatud Narva linnapiirkonna visioon, ühised eesmärgid ja tegevussuunad, mille peamised väljundid on koondatud nn linnapiirkonna strateegia mudelisse.

Kolmas peatükk sisaldab informatsiooni strateegia rakendamise kohta.

Neljandas peatükis on esitatud tegevuskava strateegias toodud eesmärkide elluviimiseks.
1. LINNAPIIRKONNA OLUKORRA LÜHIÜLEVAADE

1.1. Linnapiirkonna asend ja geograafilised piirid

Narva linnapiirkond asub Eesti kirdeosas, Ida-Virumaal, Eesti Vabariigi ja Vene Föderatsiooni piiril, Sant-Peterburgist 150 km kaugusel. Linnapiirkonda ümbritseb idast Narva jõgi, põhjast Soome laht. Narva linnapiirkonda kuuluvad Narva ja Narva-Jõesuu linnade territooriumid täielikult ning Vaivara valla territooriumi osa. Kolme omavalitsuse pindala on kokku 493 km2 ning rahvaarv on Statistikaameti andmetel ligi 63 tuhat inimest.

Joonis 1.1.1. Ida-Virumaa omavalitsuste asukoht Eestis.

Narva linnapiirkond on konkreetselt piiritletud selliselt, et antud strateegiaga oleks hõlmatud vaid selgelt ühtne ja funktsionaalne ala, mis moodustab loogilise ruumilise ja funktsionaalse terviku. Linnapiirkonna strateegia laiemaks eesmärgiks on piiritletud ala terviklik väljaarendamine, sidudes ühtselt toimivaks tervikuks tugevate tööstustraditsioonidega Narva linna, rahvusvaheliselt tuntud Narva-Jõesuu kuurorti, nende vahele jäävad Narva linna lahustükid ning neid sidustavad täna veel alakasutatud Vaivara valla alad, mis on vajalikud linnapiirkonna elu- ja ettevõtluskeskkonna arenguks. Sellest tulenevalt pole Narva linnast kaugemale jäävad Vaivara valla alad, mis pole otseselt linnapiirkonna funktsionaalsusega seotud, käesolevas strateegias käsitletud. Piiritletud ala moodustab hea ühise aluse piirkonna planeeritud arenguhüppeks.

Narva linnapiirkonna ühine arendamine võimaldab kokku liita piirkonda kuuluvate linnade plussid ning tagada nende koordineeritud arengu linnade vahele jääva Vaivara valla osade baasil. Nii linnade kui Vaivara valla senised tegevused – planeeritud ja ellu viidavad arendused – toetavad ühtse tervikliku linnapiirkonna tekkimist ja arengut.

Eesti regionaalarengu strateegia aastani 2020 toob välja, et jätkuva urbaniseerumise (prognoosi kohaselt kasvab Euroopa linnade rahvastik järgneva 40 aastaga ligi 10% võrra, samal ajal kui kogurahvastik kahaneb) ja majanduskasvu linnapiirkondadesse koondumise globaalsete trendide taustal ei ole mõeldav ka Eestis vastupidiste trendide realiseerumine ning ilmselt jätkub ka siinne rahvastiku ja aktiivsema majandustegevuse suurematesse linnapiirkondadesse koondumise faas ning kahanemine selle arvelt mujal. 
Viimase kümnekonna aastaga on Eesti suuremad linnapiirkonnad – Tallinn, Tartu ja Pärnu – kasvanud eelkõige tagamaa arvelt. Vastavates linnapiirkondades on tagamaa rahvastik kasvanud märkimisväärselt (ligi kolmandiku võrra), samas kui keskuslinna rahvaarv pole palju muutunud või on veidi vähenenud. Narva linna puhul on seni kahanenud nii keskuslinn kui ka teised linnaregiooni omavalitsused, kuid samas võib senine areng muutuda, kui tekib ühtne ja sidus elu- ja ettevõtluskeskkond. Selleks on vajalik nii keskuse (Narva linn) oluline tugevdamine kui ka tagamaa arendamine sarnaselt teistele linnapiirkondadele eelkõige kvaliteetse elukeskkonnana. Narva linnapiirkonna ühtne arendamine võimaldab vältida teiste Eesti linnapiirkondade negatiivseid kogemusi seoses tagamaa stiihilise arenguga ning arendada nn. tagamaa välja linnapiirkonna sees.
Eriliseks teevad linnapiirkonna veel ka Narva linna lahustükid (eelkõige Kudruküla), mis vajavad kaasaegset taristut ning koos Vaivara valla vahepealsete aladega sidustamist nii Narva kui ka Narva-Jõesuuga. 
1.2. Kokkuvõte piirkonna peamistest ühistest väljakutsetest ja võimalustest
Järgnevalt on kokkuvõtvalt välja toodud Narva linnapiirkonna peamised ühised väljakutsed ning arenguvõimalused valdkondade kaupa. Peamised linnapiirkonna arengut iseloomustavad näitajad on koondatud tabelisse 1. Hetkeolukorra põhjalikum analüüs koos statistilise ülevaatega asub strateegia lisas 1.
Rahvastik ja sotsiaalvaldkond
Tulenevalt viimaste aastate arengutest saab välja tuua järgmised Narva linnapiirkonna rahvastiku kõige olulisemad väljakutsed:

· registreeritud elanikkonna vähenemine - 10 aastaga on rahvaarv vähenenud ca 10% ehk enam kui 7 000 elaniku võrra;

· rahvastiku jätkusuutlikkus - demograafiline tööturusurve indeks on linnapiirkonna omavalitsustes vaid ca 0,5-0,6, mis on oluliselt madalam kui Eestis keskmiselt;

· suur lahkujate arv eelkõige vanuses 15-29, mida peegeldab piirkonna rahvastikupüramiid.

Linnapiirkonna peamisteks võimalusteks vastavate väljakutsete osas on uute/kõrgema lisandväärtusega töökohtade loomine ning piirkonna elukeskkonna atraktiivseks muutmine eesmärgiga pidurdada elanikkonna vähenemist, meelitada tagasi linnapiirkonnast (ajutiselt) lahkunud inimesi ning meelitada regiooni ka uusi elanikke. Vastavate võimalustega seotud tegevuste elluviimine on linnapiirkonna jätkusuutlikkuse seisukohast võtmetähtsusega.

Sotsiaalvaldkonna peamisteks väljakutseteks on:

· suhteliselt kõrge tööpuudus – registreeritud töötus on 2-3 korda kõrgem kui Eestis keskmiselt;

· elanikkonna vananemine ning sellest tulenev kasvav nõudlus sotsiaalteenuste järele - demograafiline tööturusurve indeks näitab, et perspektiivis suureneb oluliselt eakate osakaal;

· elanikkonna halb tervislik seisukord;

· kõrghariduse omandamise vähesed võimalused linnapiirkonnas – eelkõige puuduvad võimalused omandada kõrgharidust tehnilistel erialadel.

Linnapiirkonna peamisteks võimalusteks vastavate väljakutsete osas uute/kõrgema lisandväärtusega töökohtade loomine, ühine sotsiaal- ja haridusvaldkonna avalike teenuste arendamine, tervislike eluviiside soodustamine ning uute haridusasutuste/filiaalide meelitamine piirkonda või õpperühmade avamist TÜ Narva kolledži ja Narva Kutseõppekeskuse baasil.
Majandus

Narva linnapiirkonna majandusarengu nurgakiviks on strateegiliselt unikaalne asukoht –tegu on Venemaa kõige kiiremini arenevale majanduspiirkonnale (Sankt Peterburg ja Leningradi oblast) lähima  Euroopa Liidu linnapiirkonnaga. Seega on ka käesoleva strateegia alustalaks vastava unikaalsuse maksimaalne ärakasutamine kogu piirkonna arenguks.
Tänased linnapiirkonna majandusvaldkonna peamised väljakutsed on:

· madal ettevõtlusaktiivsus - majanduslikult aktiivseid ettevõtteid on piirkonnas 1000 elaniku kohta ca 2 korda vähem kui Eestis keskmiselt;
· madal palgatase - tulumaksu laekumine elaniku kohta ja keskmine brutopalk on võrreldes Eesti keskmisega ca kolmandiku võrra väiksemad;
· väheatraktiivne elukeskkond – kaasaegse ja sidusa linnaregiooni ja -ruumi teke on vajalik piirkonna kui terviku atraktiivsuse tõstmiseks (nii kaasaegsed ja tulusad töökohad kui ka kvaliteetne elukeskkond).
Peamised võimalused Narva linnapiirkonna väljakutsete lahendamiseks:

· keskenduda peamistele arengupotentsiaaliga sektoritele ja aladele, eelkõige:

· kaasaegne, keskkonnasõbralik (ekspordile suunatud) töötlev tööstus (tööstus-, logistika- ja äripargid);
· logistika ehk veondus ja laondus (tööstus-, logistika- ja äripargid);
· turism ja teenindus (Narva vanalinn, Narva-Jõesuu kuurort jne);
· kaubandus (seotud külastajatega, eelkõige Venemaalt, Sankt Peterburist).

· Luua ettevõtluse arengut toetav kaasaegne elukeskkond.

· Arendada piirkondlikku koostööd ja spetsialiseerumist, nt:

· Narva – piirkonnakeskus, elukeskkond, tootmine ja logistika, energeetika, haridus, kaubandus-teenindus ja turism;
· Narva-Jõesuu – kuurort (turism);
· Vaivara – elukeskkond, tootmine ja logistika, kaubandus-teenindus (Narva Futura ala).

· Luua linnapiirkonna arendusnõukogu, kes koordineeriks ühised arendustegevusi, näiteks:
· linnapiirkonna arendus- ja haldustegevuse koordineerimine – eelkõige omavalitsuste piire ületavad tegevused ning need, mis on olulised kõigile kolmele omavalitsusele;
· linnapiirkonna koordineeritud turundustegevuste kavandamine ja ellu viimine – nt ühtse turundusstrateegia välja töötamine, turundus- ja müügitegevuste planeerimine ja elluviimine jms.
· linnapiirkonna strateegia ja tegevuskava täitmise jooksev järelevalve ja omapoolsete ettepanekute tegemine strateegia täiendamise ja muutmise osas.
Linnapiirkonna huvides on lähiperspektiivis pöörata põhitähelepanu järgmiste linnasiseste ja linnaväliste alakasutatud alade arengupotentsiaali ärakasutamisele nende elavdamise kaudu.

1. Narva vanalinn (Narva Raekoda ja selle ümbrus), tööstusalad. 

2. Narva-Jõesuu jõeäärne rannikuala. 

3. Vaivara äri- ja elamupiirkond Narva ja Narva-Jõesuu vahel (Narva Futura). 

Ülaltoodud linnapiirkonna alakasutatud alade kirjeldus ja analüüs on toodud Lisas 1.
Lisaks võib arvesse võtta sellised võimalused, nagu linnapiirkonna elanike huvi tõstmine ettevõtluse vastu, kodaniku algatuse ning alustavate ja tegutsevate ettevõtjate projektide toetamine, informeerimine Eesti riikliku toetuste võimalustest, ettevõtjate koolitused (töötajate kvalifikatsiooni tõstmine, täiendkoolitus, ettevõtluse arendamise ja juhtimise kursused). 
Keskkond ja liikuvus

Kokkuvõtvalt on peamised linnapiirkonna väljakutsed keskkonna osas:

· parkide ja rohealade korrastamata seisund – piirkonna üldine heakord vajab ühist parandamist;
· suurenev liikluskoormus;
· välisõhu kvaliteet (Eesti Energia Auvere tööstuskompleksi mõju).

Linnapiirkonna ühised ülesanded liikuvuse osas on eelkõige:

· tagada erinevaid liikumisviise integreeriv ning inim- ja keskkonnasõbralik linnaruum ning ühendada tänane määratletud linnapiirkond (sh nii tänased kui perspektiivsed elu- ja äripiirkonnad): Narva linn – Vaivara vald (sh Narva Futura ala) – Kudruküla – Narva-Jõesuu, sh:

· Teed ja ühistransport

· Kergliiklusteed

· luua võimalused linnapiirkonna paremaks ühenduseks nii teiste Eesti piirkondadega kui ka välisriikidega kattes erinevad liikumissuunad (sh Tallinna suund, Venemaa suund, Peipsi järve suund):

· Lennuvälja arendamine

· Sadamate arendamine

· Teedevõrgustiku arendamine

Tabel 1. Narva linnapiirkonna peamised sotsiaal-majanduslikud näitajad

	Näitaja
	Narva linnapiirkond
	Eesti

	Rahvaarv 01.2004
	· Narva –  66 264

· Narva-Jõesuu – 2 829

· Vaivara – 1 751
· Kokku:  70 844
	1 366 250

	Rahvaarv 01.2014
	· Narva –  59 049

· Narva-Jõesuu – 2 655

· Vaivara – 1 528
· Kokku: 63 232
	1 315 819

	Rahvaarvu muutus
	· Narva –  -7 215 (-10,9%)

· Narva-Jõesuu – -174 (-6,2%)

· Vaivara – -223 (-12,7%)
· Kokku: - 7 612 (-10,7%)
	-50 431
(-3,7%)

	Demograafiline tööturusurve indeks (2013)
	· Narva – 0,6

· Narva-Jõesuu – 0,42 
· Vaivara – 0,54
	0,76

	Registreeritud töötus (2013)
	· Narva – 9,2%

· Narva-Jõesuu – 7,4%

· Vaivara – 8,1%
	3,9%

	Majanduslikult aktiivsete ettevõtete arv 1000 elaniku kohta (2011)
	· Narva – 18

· Narva-Jõesuu – 25

· Vaivara – 26
	49

	Elaniku kohta laekunud tulumaks (2013) 
	· Narva – 333 EUR

· Narva-Jõesuu – 372 EUR

· Vaivara – 382 EUR
	533 EUR

	Keskmine brutopalk aastal (2012)
	· Narva – 662 EUR

· Narva-Jõesuu – 707 EUR

· Vaivara – 701 EUR
	887 EUR


Regiooni tänastele ühistele väljakutsetele lahenduste leidmiseks ning võimaluste ärakasutamiseks rakendab linnapiirkond ühist strateegiat, mis on välja toodud järgmises peatükis.

2. LINNAPIIRKONNA VISIOON, ÜHISED EESMÄRGID JA TEGEVUSSUUNAD

2.1. Linnapiirkonna visioon

Aastaks 2025 on Narva linnapiirkond teinud kvalitatiivse arenguhüppe olles rahvusvaheliselt tuntud värav Euroopa Liidu ja Venemaa vahel, mis on atraktiivne nii elanikele, investoritele kui ka külastajatele.

Linnapiirkonda iseloomustab:
1. kaasaegne ja mitmekesine ekspordile suunatud ettevõtlus, sh: 

· kõrge lisandväärtusega töötlev tööstus;

· tugev veondus ja laondus;

· ekspordile suunatud kaubandus;

· mitmekülgne, ostu- ja puhketuristile suunatud turismisektor (spaaturism, ajalooturism, kaubandusturism);
2. kvaliteetne ja hästi korraldatud elukeskkond;

3. heal tasemel ja kättesaadavad avalikud teenused.

Linnapiirkonna arendamisel on läbivaks printsiibiks koostöö nii piirkonna omavalitsuste kui ka erinevate sektorite (avalik, era ja kolmas sektor) vahel. 

2.2. Linnapiirkonna strateegilised eesmärgid
Visiooni poole liikumiseks on vajalik nii ettevõtluskeskkonna, elukeskkonna kui ka avalike teenuste ühine arendamine, mis on Narva linnapiirkonna strateegilisteks eesmärkideks.

Strateegilised eesmärgid/soovitud seisundite kirjeldus:

1. Linnapiirkonnas on kaasaegne ja mitmekesine ekspordile suunatud ettevõtlus – piirkonnas on arenenud tööstus, logistika- ja äripargid, kus tegutsevad kaasaegsed, kõrge lisandväärtusega, keskkonnasõbralikud ja ekspordile suunatud töötleva tööstuse ja logistika ning rahvusvahelisele turule suunatud kaubandusettevõtted. Arenenud on turismisektor, mis baseerub ajaloo ja kultuuripärandil, looduslikul omapäral, Narva-Jõesuul kui kuurordil ning piirkonna kaubandusvõimalustel. 
Tulemusindikaator: piirkonda lisandunud töökohad, aktiivselt tegutsevate ettevõtete arv
2. Linnapiirkonnas on kvaliteetne ja hästi korraldatud elukeskkond – piirkonnas on loodud tänapäevane elukeskkond, rajatud uus elukondlik infrastruktuur ja korrastatud olemasolev ning kaasajastatud avalik ruum. Piirkonna keskust ja asumeid ühendab kaasaegne ja säästlik taristu (teed, kergliiklusteed jms) ning ühistransport. Piirkonnal on head ühendused nii teiste regioonidega kui ka välisriikidega.
Tulemusindikaatorid:  uus/kaasajastud linnaruum (ha); loodud strateegilised ühendused (nii piirkonna sees kui välisühendused) (km)
3. Linnapiirkonnas on heal tasemel ja kättesaadavad avalikud teenused – piirkonnas on kvaliteetsed ja kättesaadavad sotsiaal- ja haridusteenused, sh mitmekesised kõrghariduse omandamise võimalused. Kohalikele elanikele on tagatud erinevad rekreatsiooni ja vaba aja veetmise võimalused, soodustatakse tervislikke eluviise.
Tulemusindikaator: uued/kaasajastatud strateegilised avalike teenuste objektid linnaregioonis
2.3. Linnapiirkonna ühised tegevussuunad strateegiliste eesmärkide kaupa
1. Kaasaegne ja mitmekesine ekspordile suunatud ettevõtlus: 

· Tööstus, logistika- ja äriparkide arendamine (töötlev tööstus, logistika, ekspordile suunatud kaubandus: IVIA, Narva tööstusalad, Narva Äripark).

· Venemaa ja Euroopa Liidu komptentsikeskuse loomine ettevõtlussidemete arendamiseks.  

· Turismisektori arendamine (Narva vanalinn, Narva-Jõesuu kuurort jne).

2. Kvaliteetne ja hästi korraldatud elukeskkond:
· Avaliku ruumi korrastamine (pargid, rohealad, jäätmete sanktsioneerimata ladustamise kohad jms).
· Kõrge arengupotentsiaaliga alakasutatud alade arendamine (linnasisesed alakasutatud alad: Narva vanalinn (Raekoda ja ümbritsev kvartal) ja tööstusalad, Narva-Jõesuu jõeäärne ala, linnavälised alakasutatud alad: Narva Futura ala), sh nii olemasoleva infrastruktuuri uuendamine kui ka uue rajamine kaasaegse ja mitmekesise linnaruumi jaoks (eramute, kortermajade kui ka erinevate avalike ja erasektori teenuste jaoks). 

· Piirkonna sisese taristu (tehniline infrastruktuur, teed ja tänavad, tänavavalgustus, platsid, kergliiklusteed) ja ühistranspordi arendamine olemasolevate ja uute asumite paremaks sidustamiseks ning ohutu liiklemise eesmärgil.
· Piirkonna välisühenduste võimaluste parandamine ja loomine (Narva, Narva-Jõesuu sadamate ja Narva (Olgina) lennujaama arendamine, raudteeühenduste parandamine).

3. Heal tasemel ja kättesaadavad avalikud teenused
· Sotsiaalhoolekande ja üldarstiabi teenuse ühtlase kättesaadavuse tagamine piirkonnas (tervisekeskuste ja nende filiaalide arendamine jms).
· Kõrghariduse võimaluste laiendamine ja mitmekesistamine piirkonnas ( kõrgharidusasutuste filiaalide ja/või praktikabaaside  toomine piirkonda, koostöö kõrgharidusasutustega, uute õppekavade, eelkõige IT ja insenerihariduse kävitamine Narvas). Täiskasvanuhariduse, sh täienduskoolituse ja ümberõppe laiendamine.

· Rekreatsiooni ja vaba aja veetmise võimaluste ühine arendamine (nt kergejõustiku maneež).
2.4. Linnapiirkonna strateegia mudel

Narva linnapiirkonna arendusnõukogu

Aastaks 2025 on Narva linnapiirkond teinud kvalitatiivse 

arenguhüppe olles rahvusvaheliselt tuntud värav Euroopa Liidu 

ja Venemaa vahel, mis on atraktiivne nii elanikele, investoritele 

kui ka külastajatele. 

1. Linnapiirkonnas on 

kaasaegne ja mitmekesine 

ekspordile suunatud 

ettevõtlus  

2. Linnapiirkonnas on 

kvaliteetne ja hästi 

korraldatud elukeskkond 

  

3. Linnapiirkonnas on 

heal tasemel ja 

kättesaadavad avalikud 

teenused  

	

	

- Tööstus-, logistika- ja äriparkide 

arendamine (töötlev tööstus, 

logistika, ekspordile suunatud 

kaubandus) 

- Turismisektori arendamine 

- Avaliku ruumi korrastamine  

- Kõrge arengupotentsiaaliga alakasutatud 

alade arendamine  

- Piirkonna sisese taristu ja ühistranspordi 

arendamine  

- Piirkonna välisühenduste võimaluste 

parandamine ja loomine  

 

	

- Sotsiaalhoolekande ja üldarstiabi 

teenuse kättesaadavuse tagamine  

- Kõrghariduse võimaluste laiendamine 

ja mitmekesistamine  

- Rekreatsiooni ja vaba aja veetmise 

võimaluste arendamine 



3. STRATEEGIA RAKENDAMINE 
Narva linnapiirkonna jätkusuutliku arengu strateegia 2014 – 2025 kujutab endast ühist strateegiadokumenti, mille linnapiirkond (keskuslinn koos piirnevate omavalitsustega) on ühiselt koostanud ja heaks kiitnud. Strateegia elluviimiseks koostatakse tegevuskava, milles sätestatakse väljakutsetele vastamiseks vajalikud tegevused vähemalt prioriteetsest suunast rahastatavates valdkondades. Tegevuskava loetakse heaks kiidetuks, kui ½ linnapiirkonna tagamaa KOV üksustest ja keskuslinn on selle heaks kiitnud.  Tegevuskava alusel valib linnapiirkonna hindamiskomisjon need projektid, mille rahastamise taotlused esitatakse Ettevõtluse Arendamise Sihtasutusse. 

Strateegia rakendamiseks luuakse arendusnõukogu Narva-Jõesuu, Vaivara ja Narva esindajatest. Linnapiirkonna arendusnõukogusse kuuluvad Narva ja Narva-Jõesuu linnapead ning Vaivara valla vallavanem ning nende poolt määratud isikud võrdsel arvul igast kohalikust omavalitsusest. Linnapiirkonna arendusnõukogu istung toimub vähemalt kord aastas hiljemalt mai kuus strateegia ja tegevuskava läbivaatamiseks ning vajadusel muudatusettepanekute tegemiseks. 

Arendusnõukogu võimalikud funktsioonid on järgnevad:

· linnapiirkonna arendus- ja haldustegevuse koordineerimine – eelkõige omavalitsuste piire ületavad tegevused ning need, mis on olulised kõigile kolmele omavalitsusele;

· linapiirkonna koordineeritud turundustegevuste kavandamine ja ellu viimine – nt ühtse turundusstrateegia välja töötamine, turundus- ja müügitegevuste planeerimine ja elluviimine jms.

· linnapiirkonna strateegia ja tegevuskava täitmise jooksev järelevalve - omapoolsete ettepanekute tegemine strateegia täiendamise ja muutmise osas.
Strateegia tegevuste elluviimiseks on võimalik lisaks KOVide eelarvelistele vahenditele kasutada alljärgnevaid finantsallikaid:

· Linnaliste piirkondade arendamise meede 

· Piirkondade konkurentsivõime tugevdamise meede 

· Keskkonnainvesteeringute Keskuse meetmed
· Eesti-Vene, Kesk-Läänemere programm
· SA Innove meetmed
· Leader-programm
· KOV-de kaasfinantseering

· PPP (Public Private Partnership) projektid.
TEGEVUSKAVA

LISA 1. PIIRKONNA OLUKORRA KIRJELDUS JA ANALÜÜS

1. Linnapiirkonna rahvastik ja sotsiaalvaldkond

Narva linnapiirkonna peamiseks väljakutseks on elanikkonna vähenemine, mida iseloomustab eelkõige piirkonna keskuslinna Narva rahvastiku arvu pidev negatiivne trend. Narva linn kaotas viimase 10 aastaga ca 10% elanikkonnast; Narva-Jõesuu linnas ja Vaivaras vallas puhul märkimisväärseid muutusi selle aja jooksul ei toimunud, kuid elanikkonna arv on veidi vähenenud.

Joonis 1.2.2-A. Rahvaarv, Narva

Joonis 1.2.2-B. Rahvaarv, Narva-Jõesuu ja Vaivara.

Elussündide näitajate trend on linnapiirkonnas negatiivne, piirkonnast lahkuvad kõige enam noored elanikud vanuses 15-29 aastat, mis omakorda toob kaasa kohalejääva elanikkonna paratamatu vananemise. Rahvastiku jätkusuutlikkus muutub lähiaastatel teravaks küsimuseks, kuna tänase demograafilise tööturusurve indeksi näitajatest selgub, et ühe töötava inimese peale on kaks ülalpeetavat, mis võib muutuda veelgi drastilisemaks lähitulevikus, kuna toimub pidev töövõimetuspensioni saavate inimeste arvu suurenemine.

Joonis 1.2.3-A. Rahvastik soo ja vanuserühma järgi, 01.01.2013., Narva

Joonis 1.2.3-B. Rahvastik soo ja vanuserühma järgi, 01.01.2013., Narva-Jõesuu

Joonis 1.2.3-C. Rahvastik soo ja vanuserühma järgi, 01.01.2013., Vaivara

Joonis. 1.2.4. Elussünd 1000 elaniku kohta.

Joonis 1.2.5. Ülalpeetavate määr – mittetööealiste (0–14-aastased ja üle 65-aastased) elanike arv 100 tööealise (15–64-aastased) elaniku kohta.

Joonis 1.2.6. Demograafiline tööturusurveindeks.

Kokkuvõtvalt on linnapiirkonna rahvastiku peamised väljakutsed/probleemid:

· registreeritud elanikkonna vähenemine (10 aastaga ca 10%);

· rahvastiku jätkusuutlikkus (demograafiline tööturusurve indeks ca 0,5-0,6);

· suur lahkujate arv eelkõige vanuses 15-29.

Linnapiirkonna peamisteks võimalusteks väljakutsete osas on:
· uute/kõrgema lisandväärtusega töökohtade loomine;

· piirkonna elukeskkonna atraktiivseks muutmine.

Ülaltoodud võimalustega seotud tegevused on linnapiirkonna jaoks võtmetähtsusega.

[image: image16.emf]
Joonis 1.2.7. Leibkonnaliikme netosissetulek kuus eurodes, Eesti maakondade järgi, 2012.

Ida-Virumaa kohalike omavalitsusüksuste elanike sissetulek on vähem kui mujal Eestis (va Valgamaal). Vaesuse määr Ida-Virumaal ületab Eesti keskmist (Narvas on see kaks korda kõrgem ning maakonnas kõige kõrgem).

[image: image17.emf]
Joonis 1.2.8. Suhtelise vaesuse määr Ida-Virumaa KOVides, 2012.

Viimastel aastatel töötuse määr langeb kuid võrreldes varasemate andmetega on see küllaltki kõrgel tasemel.

Joonis 1.2.9. Registreeritud töötud 1000 elaniku kohta.

Kuritegevuse taseme näitajad ei anna võimalust teha selget järeldust trendi kohta ning võib öelda, et need on küllaltki stabiilsed, kuid Eesti keskmisega (2013. aastal - 12 kuritegevust 1000 elaniku kohta) on kuritegevuse tase umbes kolm korda kõrgem.

Joonis 1.2.10. Kuritegude arv 1000 elaniku kohta.

Üldhariduse kättesaadavus Narva linnapiirkonnas on hinnanguliselt hea. 

Seisuga 01.01.2012 tegutses Narvas 23 munitsipaalset lasteaeda ja 12 üldhariduskooli, millest 1 on riigikool (Vanalinna Riigikool, töötab keelekümblusmetoodika põhimõtteil), 1 erakool (Õigeusu Humanitaarkool). 10 munitsipaalüldhariduskoolist on 2 põhikooli (Peetri Kool, Paju Kool) ja 8 gümnaasiumiastmega kooli, millest 1 on Täiskasvanute kool. Haridusreformi kohaselt gümnaasiumiklassid jäävad edaspidi ainult keskuslinna. Õppekeel on Narva haridusasutustes valdavalt vene keel. Linnas tegutseb 1 eesti õppekeelega lasteaed (Punamütsike) ja 1 eesti õppekeelega kool (Eesti gümnaasium). Kõik vene õppekeelega Narva 6 üldhariduskooli, kus õpib gümnasiste, õpetavad eesti keelt ja aineid eesti keeles gümnaasiumi riiklikus õppekavas ettenähtud mahus (va Täiskasvanute kool). Eesti keele õpet ja gümnaasiumiastme üleminekut eestikeelsele aineõppele toetavad keelekümblusrühmad ja -klassid. 

Joonis 1.2.11. Õpilased 1000 elaniku kohta.

Narva linnapiirkonnas on võimalik saada akadeemilist kõrgharidust ja ka kutseharidust. Kõrgharidusega elanike osatähtsus Ida-Virumaal on suurem võrreldes Eesti keskmisega. Tartu Ülikooli Narva kolledž annab nii akadeemilise kõrghariduse kui täiendusõppe saamise võimaluse. Narva Kutseõppekeskus õpetab spetsialiste teeninduse, ettevõtluse, kergetööstuse, infotehnoloogia, energeetika, ehituse, autoteeninduse ning keevitustööde alal. Samas puudub tehnilise kõrghariduse saamise võimalus pideva kõrgkvalifitseeritu tööjõu pideva vajaduse taustal (kõige ligidam tehnilise kõrghariduse saamise võimalus on Kohtla-Järve linnas). Täiendus- ja ümberõpe on vajalikud eelkõige regiooni võtmevaldkondades nagu logistika, turism, teenindus, sh kaubandus. TÜ Narva Kolledž alustab 2014 aastal koostööd IT-kolledžiga uute õpperühmade avamiseks Narvas.

[image: image21.emf]
Joonis 1.2.12. Kõrgharidusega elanike osatähtsus, 2011.

Tervise Arengu Instituudi ja Statistikaameti andmetel on viimastel aastatel inimeste tervena elada jäänud aeg väheneb ning Ida-Virumaa elanikel on see aeg lühem, kui Eesti keskmine. Pikaajalise haigusega või terviseprobleemiga inimesi linnapiirkonnas võrreldes Eesti keskmisega on samuti rohkem.

[image: image22.emf]
Joonis 1.2.13. Tervena elada jäänud aastad, Eesti kokku ja Ida-Virumaa, sünnipõlvkonnad 2006-2012.

[image: image23.emf]
Joonis1.2.14. Pikaajalise haiguse või terviseprobleemi olemasolu %, Eesti kokku ja Ida-Virumaa, 2011.

Elanikkonna põhilised tervise halvenemise põhjused on ebatervislik toitumine, vähene liikumine, alkoholi ületarbimine. Iga aastaga suureneb südame-veresooni ja onkoloogiliste haigete arv, kusjuures haigestuvate „vanus“ järjest alaneb. Piirkonna spetsiifiliseks probleemiks on kõrge HIV-infitseeritute arv, mille keskmine vanus on kasvamas (2014. aasta andmetel 25-40-aastased).

Tervishoiusüsteemi jätkusuutlikkust tulevikus võib ohustada kohalike arstide vananemise probleem.

[image: image24.png]240,00
220,00
200,00
180,00
160,00
140,00
120,00
100,00

Narva

——Narva-Jéesuu

Vaivara





Joonis 1.2.15. Haigushüvitiste arv 1000 elaniku kohta.

Sotsiaalsete teenuste kättesaadavus Narva piirkonnas on heal tasemel, teenuseid  osutatakse igas omavalitsuses, sotsiaalteenuste ja –toetuste hulk kasvab pidevalt. Sotsiaalabiteenuste tagamine Narva linnas on Sotsiaalabiameti pädevuses, mille alla kuuluvad sh Narva Hooldekodu, Narva linna Sotsiaalhoolekandekeskus ning samuti Narva Laste Varjupaik. Piirkonna sotsiaalvaldkonnas tegutsevad samuti Narva Lastekodu, Eesti Töötukassa Narva büroo, Sotsiaalkindlustusameti Narva osakonna klienditeenindus ja samuti mitmed mittetulundusühingud.

Puudulikuks osutuvad puuetega inimestele suunatud tehniline infrastruktuur (ligipääsetavus) ning teenuste valik ja kättesaadavus linnapiirkonnas. Piirkonna elukeskkond ei vasta puuetega inimeste vajadustele. Samuti on piiratud psühholoogilise abi kättesaadavus, probleemiks on märgitud ka lastepsühhiaatri puudumine, kuigi vajadus antud spetsialisti abis pidevalt kasvab.

Perearstiteenuseid kohapeal osutatakse Narva ja Narva-Jõesuu linnades, samuti Sillamäe linnas. Narva ja Sillamäe perearstikeskused jätkavad teenuste osutamist terve piirkonna ulatuses. 

Enamus eriarstiabi teenuseid on võimalik saada Narva linnas, mõned neist on võimalik saada ainult väljaspool Narva linnapiirkonda. Riiklikult tagatakse piirkonna keskuslinnas vähemalt viie haiglaosakonda säilimist: üldkirurgia, üldteraapia, sünnitusabi- ja günekoloogia, lastehaiguste ja hooldusravi osakonnad.
Narva linnapiirkonnas ei ole eraldiseisvaid kindlalt piiritletud territooriume, kuhu on koondunud erinevad sotsiaalsed probleemid, seetõttu probleemide lahendamise vajadused hõlmavad kogu linnapiirkonna territooriumi. Samas on otstarbekas vaadelda eelkõige kõrge arengupotentsiaaliga piirkondi. 

Kokkuvõtvalt on linnapiirkonna sotsiaalvaldkonna peamised väljakutsed:

· suhteliselt kõrge tööpuudus;

· elanikkonna vananemine ning sellest tulenev kasvav nõudlus sotsiaalteenuste järele;

· elanikkonna halvenev tervislik seisukord;

· kõrghariduse omandamise võimaluste laiendamine linnapiirkonnas.

2. Linnapiirkonna majandus, tööturg ja ettevõtluse areng

Narva linnapiirkonnas on Äriregistri andmetel 10.06.2014. seisuga registreeritud 4001 äriettevõtet (sh 988 FIE). Suurem osa ettevõtteid on Narva linnas - 3639 (sh 903 FIE).

Suurimad tööandjad (üle 250 töötajat) on OÜ Fortaco Estonia, AS Eesti Energia Tehnoloogiatööstus, AS Eesti Energia Hoolduskeskus – registreeritud Narva linnas, AS Eesti Energia Narva Elektrijaamad – registreeritud Vaivara vallas.

Narva linnapiirkonna majandusnäitajate põhjal saab järeldada, et ettevõtluse aktiivsus piirkonnas kasvab pidevalt, samas jääb see võrreldes Eesti keskmisega üsna madalaks. Töötleva tööstuse ettevõtete ja hulgi- ja jaemüügiettevõtete arv on kasvus, samas esineb suur vajadus kõrgkvalifitseeritud tööjõu järele. Samuti takistab ettevõtluse arendamist ja uute investeeringute ligitõmbamist infrastruktuuri puudulikus. Majutuse ja toitlustuse valdkonnas on kasutamata potentsiaal eelkõige keskuslinnas Narvas, aga ka Narva-Jõesuus.

Joonis 1.3.1. Majanduslikult aktiivsete ettevõtete arv 1000 elaniku kohta.

Kõige enam on ettevõtteid (enam kui 100 ettevõtet) järgmistes majandusharudes:

· hulgi- ja jaekaubandus;

· veondus ja laondus;

· töötlev tööstus (sh metalli- ja masinatööstus, mööblitööstus jm);

· muud teenindavad tegevused;

· kutse-, teadus- ja tehnikaalane tegevus;

· kinnisvaraalane tegevus.

Narva linnapiirkonnas on 5 tööstus- ja logistikaparki: 

· Narva Logistika- ja tööstuspark (Narva linn) 

· Narva Äripark (Vaivara vald)  

· Intec-Nakro tööstuspark (Narva linn)

· NTT tööstuspark (Narva linn)

· Kulgu tööstuspark (Narva linn, arendamisel)
Narva linnapiirkonna tööstusalade eeliseks on lähedus energiaressurssidele (elektrienergia, soojus, aur), raudteeühenduse olemasolu, rahvusvahelise automagistraali E20 ja Sillamäe sadama ning Venemaa turgude lähedus. Venemaa investoritele on samuti eeliseks venekeelse tööjõu olemasolu.

Tööstusalade edasiarendamiseks on vaja investeeringuid tehnilise infrastruktuuri ja kõrgkvalifitseeritud tööjõudu.

Viimase kahe aastaga on täheldatud importi ja ekspordi pea kahekordse kasvu. 

Joonis 1.3.2. Eksportijate arv.

Narva linnapiirkonna perspektiivseks valdkonnaks on piirikaubandus Venemaaga. Tulenevalt Peterburis ja Leningradi oblastis olevast kõrgemast hinnatasemest paljudele toidu- ja tarbekaupadele on juba aastaid selle piirkonna elanikud külastanud Soomet ja Eestit sisseostude tegemiseks. Viimastel aastatel on järjest suurenenud ka Vene klientide ostud Narva kaubandusettevõtetest, mis tähendab Narva linapiirkonnale suurt võimalust. Juba täna hakkab Narva kaubandus ületama piiri, mis oleks vajalik oma linna teenindamiseks. Kaubandusmahu oluline suurenemine muudaks Narva oluliselt atraktiivsemaks kaubaturismi sihtkohaks.

Ida-Virumaal on olemas turismiklaster ning Narva linnapiirkonna turismiettevõtjad teevad selle raames koostööd. Samas ettevõtjate osalus Ida-Virumaa klastris ja koostööorganisatsioonides võib üldvõttes hinnata passiivseks. Klastriga sarnane ettevõtjate kooslus (töötlus, logistika, sadama ettevõtted) leiab aset Sillamäe vaba tsoonis.  
Töötajate keskmise brutopalga osas on märgata pidevalt kasvu, kuid siiski jääb see endiselt Ida-Virumaa madalamaks ja oluliselt madalamaks Eesti keskmisega võrreldes.

Joonis 1.3.3. Töötajate keskmine brutopalk kuus (eurodes).

Tööga on hõivatud ca 35% Narva elanikest. Erasektori suurimad tööandjad on tööstusvaldkonna ettevõtted. Töötuna Narva piirkonnas on registreeritud ca 3700 inimest. Koos mitteregistreeritud töötutega võib töötute üldarv ulatuda kuni 7000 inimesteni. 

Rikas ajalugu, Narvas säilinud kaitseehitised ja ajaloo- ja kultuurimälestised, Põhjasõja, I ja II Maailmasõja ning Vabadussõja mälestusmärgid ja vaatamisväärsused Vaivara vallas, Narva-Jõesuu sanatoorium ja spa-hotellid, pikk liivarand Soome lahe kaldal ning tervislik keskkond loovad suurepärased eeldused turismi arendamiseks Narva linnapiirkonnas. Narva on kujunenud omaette tugeva brändina, millega peab piirkonda turustada. 

Narva külastavad kõige rohkem turiste Venemaalt (46%), seejärel Soome (15%), Läti (7%) ja Leedu (6%) turistid.

Kuigi alates 2008. aastast täheldatakse turistide stabiilset kasvu. Majutuse hinnad on piirkonnas suhteliselt kõrged.

Kitsaskohad turismivaldkonna arendamisel:

· 
Ajaloo- ja kultuuriobjektide suur kulumisaste.

· 
Väike tuntus välisturgudel.

· 
Halb maine siseturul.

· 
Lennuühenduse puudus ja laevasõidu piiratud võimalused.

· 
Turismiteenuse puudulik kvaliteet, sh riigikeele ja võõrkeelte puudulik valdamine.

· 
Elanikkonna madal ettevõtlusaktiivsus.

· 
Ebapiisav atraktsioonide ja vabaaja veetmise kohtade arv.

Võimalused: 

· 
Ajaloo- ja kultuuriobjektide taastamine EL fondide toetusega.

· Narva piirkonna aktiivne ühisturundus välisturgudel, sh ajaloolise kultuuripärandi sihipärane ja pidev turundus.

· 
Positiivse info/kuvandi loomine ja levitamine siseturul.

· 
Narva – Narva-Jõesuu-Vaivara (vee-, jalgratta-) marsruudi ja navigatsiooni arendamine.

· 
Keeleõppe edendamine ja õppimise soosimine.

· 
Koostööprojektide naaberomavalitsustega ja naaberriikidega, sh Narva piirkonna turismistrateegia arendamine (piirkond hõlmab sh Sillamäe linna).

· 
Noorte initsiatiivi toetamine ettevõtlikkuse arendamise valdkonnas.

· Narva (Olgina) lennujaama arendamine.

· Narva ja Narva-Jõesuu sadamate arendamine.

Kokkuvõtvalt on linnapiirkonna majandusvaldkonna peamised väljakutsed:

· ettevõtlusaktiivsuse tõstmine - majanduslikult aktiivseid ettevõtteid on piirkonnas 1000 elaniku kohta ca 2 korda vähem kui Eestis keskmiselt

· palgataseme tõstmine - tulumaksu laekumine elaniku kohta ja keskmine brutopalk on võrreldes Eesti keskmisega ca kolmandiku võrra väiksemad

· elukeskkonna loomine – kaasaegse ja sidusa linnaregiooni teke (nii kaasaegsed ja tulusad töökohad kui ka kvaliteetne elukeskkond)

Peamised võimalused Narva linnapiirkonna majandusarenguks on järgmised:

· Keskenduda peamistele arengupotentsiaaliga sektoritele ja aladele, eelkõige:

– Kaasaegne, keskkonnasõbralik ning ekspordile suunatud töötlev tööstus (tööstus-, logistika- ja äriparkide baasil).

– Logistika ehk veondus ja laondus (tööstus-, logistika- ja äripargid).

– Turism ja teenindus (Narva vanalinn, Narva-Jõesuu kuurort jne).

– Jaekaubandus (seotud külastajatega, eelkõige Venemaalt, Peterburist).

· Luua ettevõtluse arengut toetav kaasaegne elukeskkond.

· Arendada piirkondlikku koostööd ja spetsialiseerumist, nt:

– Narva – piirkonnakeskus, elukeskkond, tööstus ja logistika, energeetika, haridus, kaubandus-teenindus ja turism.

– Narva-Jõesuu – kuurort (turism).

– Vaivara – elukeskkond, tootmine ja logistika, kaubandus-teenindus (Narva Futura ala).

· Luua linnapiirkonna arendusnõukogu.

NLPKs on majanduslikult alakasutatud alade seas nii mahajäetud tööstusalasid nagu Kreenholmi kvartal kui ka lihtsalt alakasutatud arengupotentsiaaliga linnasiseste ja linnaväliste elu- ja äripiirkondi. Perspektiivikamad  mahajäetud tööstusalad on plaanis käibesse võtta arendatavate tööstus- ja logistikaparkidena (nt Kulgu tööstuspark). Linnapiirkonna huvides tuleb praegu pöörata põhitähelepanu muudele alakasutatud aladele milliste elavdamine aitaks ellu viia käesoleva strateegia eesmärke. 
1. Linnasisesed kõrge arengupotentsiaaliga mahajäetud ja alakasutatud alad, mis vajavad taaselavdamist:

1.1 Narva vanalinn (Raekoda ja selle ümbrus)
Praeguse Narva vanalinna ala suurusega 45,8 ha asub Narva vanalinna linnaosas ja kattub Narva ajaloolise vanalinna ehk Südalinna territooriumiga, millest jääb välja Narva kindluse ala. Idas on ala piiriks Narva jõgi, lõunas Peterburi maantee, läänes Vabaduse tänav ja põhjas Gloria ning Honor bastionid.

Vanalinna ala asub Narva jõe vasakkalda kõrgel kaldaastangul, kuhu on rajatud põhja-lõunasuunalise ovaalina linnamüüri ja võimsa bastionite vööndiga eklektiline linn. 

Vanalinna linnaosa puhul on täna tegemist sisuliselt kesklinnas asuva perifeerse piirkonnaga. Vanalinn on üks linnaosa teiste seas, mida ei teadvusta tänane narvalane kui väärtust. Avalikke funktsioone või teenindusfunktsioone on vanalinna alal vähe, mistõttu kasutavad piirkonda pigem kohalikud elanikud. Ehitus ja renoveerimistegevus peaaegu puudub. Narva linnas on üldiselt palju rohelust, haljasalasid ja kõnniteid, kuid need on hajutatud üle linna ning ainult jalakäijatele mõeldud avalikku keskväljakut pole. Narvas Kerese väljak on ringristmik, Peetri Plats on autoparkla ning piiripunkti laiendus ja kaubanduskeskused ei suuda kanda keskväljaku rolli. 

Raekoja ja Raekoja platsi eraldiseisvus ülejäänust linnast on põhjustanud Vanalinna vähese atraktiivsuse nii kodanike seas kui ka turismialase atraktiivsuse – seda nii ümbritsevate 1960. aastate elamute tõttu kui ka probleemist kõrvalisest piirkonnast tulenevalt. Ettevõtlus Raekoja ja Raekoja ümbruses ning Vanalinna linnaosas üldiselt on madal. Seega tegemist on selgelt Narva linna alakasutatud potentsiaaliga alaga.

Rääkides Vanalinna arendustegevusest, siis nende peamiseks eesmärgiks on taastada Vanalinna linnaosa keskosa funktsioon, milles keskseks arenduspunktiks oleks Raekoda, Raekoja plats (I.etapp) ja selle ümbritsev kvartal (sh Stockholmi plats, järgnevate etappidena), loomaks linnale keskust ning pakkumaks erinevaid võimalusi elanikele, linna külastajatele ja investoritele. 

Raekoja platsi ääristavad uus maamärgiline TÜ Narva kolledž ja ajalooline raekoja hoone (millesse kolib linnavolikogu saal ning turismiinfo keskus, keldrikorrusele kohvik, restoran, vinoteek või teetuba). Stockholmi platsist saaks tulevikus linna uus peaväljak ja Raekoja plats jääks intiimseks peaväljakut toetavaks väljakuks, mis samas toimib iseseisva ajaloolise keskusena. Plats liitub ruumiliselt avara haljasalaga, mis omakorda liitub Pimeaia tänava ja jõeäärse rekreatsioonialaga. Raekoja platsi lähedusse on kavandatud ka Narva uus keskraamatukogu hoone. Lisaks on linnal plaanis ehitada Raekoja platsi ja Stockholmi platsi piirkonda uus linnavalitsuse hoone.

Raekoja plats peab pakkuma huvi erinevatele kasutaja- ja eagruppidele, huvitades näiteks lastega peresid, noorukeid ja seenioreid. 

Kasusaavate ettevõtjate arv on ca 100.

Raekoja kvartalis luuakse tegutsemise võimalused järgmistele ettevõtetele: toitlustusettevõtted (kohvikud ja restoran Raekojas), meelelahutusettevõtted (kultuuriüritused Raekoja kontserdisaalis ja Raekoja platsil), loomeettevõtlus (turg Raekoja platsil, näitused raekojas), majutusettevõtted, kinnisvaraarendajad, turismiettevõtted, giidid, erinevad teenindusettevõtted (atraktiivsem keskkond loob võimalused näiteks poodide, kohvikute, hotellide, ilusalongide jms loomiseks). Selle tulemusena lisanduvate erainvesteeringute hinnanguline maht vähemalt 50 mln eurot.

Vanalinna linnaosale on 2012.a.  kehtestatud Vanalinna linnaosa üldplaneering, koostajaks Ramboll Eesti AS. Samuti on 2014.a. koostatud Narva raekoja kvartali arendamise kontseptsioon BDA Consulting  OÜ, Komissarov Arhitektid OÜ poolt.  
1.2  Kulgu tööstuspark
Üheks alakasutatud piirkonna aladest on Kulgu Tööstuspark (arendamisel), mis piirneb idast Kreenholmi endiste vabrikuhoonetega, lõunast Balti Elektrijaama veekanaliga, läänest Elektrijaama teega ja põhjast Tiigi tänavaga. Antud territoorium paikneb ca 300m kaugusel Balti Elektrijaamast. Loodava Kulgu Tööstuspargi territoorium hõlmab 90 ha.

Kulgu Tööstuspargi puhul on tegemist küllaltki suure maa-alaga, mida mööda kulgevad tehnilise infrastruktuuri magistraalid (vee- ja kanalisatsioonitrassid, soojatrassid ja elektrivarustussüsteemid). Antud infrastruktuur kindlustas täies mahus kunagise Kreenholmi Manufaktuuri vajadused. Selline suurtele võimsustele orienteeritud  tehnilise infrastruktuuri kontsentratsioon on unikaalne mitte ainult Narva linna jaoks, vaid ka kogu Eesti jaoks, arvestades seda, et Kreenholmi Manufaktuur oli kunagi Eesti suurim tööstusettevõte, kus töötas rohkem kui 11 000 töölist. Sarnase infrastruktuuri ehitus nõuaks tänapäeval väga suuri investeeringuid, erinevate hinnangute kohaselt 17 – 20 milj/EUR. Renoveerimise maksumus kujuneb tunduvalt odavamaks, ca 2,5 – 3 milj/EUR. Renoveeritud infrastruktuuri olemasolu loob eeldused suurtele  tootmis- ja logistikaettevõtetele investeeringute loomiseks, mis vajavad oma tootmisprotsesis suuri võimsusi, näiteks 10 000–15 000 m3 vee-  ja kanalistasioonimahtusid kuus, soojusenergiat 1,5 – 2 Mw/h kuus, elektrienergiat 2 – 3 Mw/h kuus. Reeglina loovad sellised ettevõtted  hulgaliselt töökohti, keskmiselt 300 - 400. Taolise potentsiaali mittekasutamine loodava Kulgu Tööstuspargi näol piiraks Narva piirkonna võimalusi suurinvestorite ligimeelitamisel. 

Antud piirkonna väljaarendamatus (Kulgu Tööstuspark) piirab Narva linna võimalusi suurte tööstusettevõtete investeeringute ligimeelitamiseks, eriti nende, kes vajavad suuremahulisi energia- ja kommunaalvõimsusi. 
Peale selle avaldab Kulgu tööstuspargi väljaarendamatus negatiivset mõju ja tekitab piiranguid Kreenholmi linnaosa arengule. Praegusel hetkel on Kreenholmi linnaosa omamoodi tupik transpordi infrastruktuuri ja ligipääsu osas. See vähendab antud linnaosa atraktiivsust investorite silmis (elamuehitus, äripinnad, jne). 
Seoses loodava Kulgu tööstuspargiga on vaja uuendada olemasolevat tehnilist infrastruktuuri, muutmaks seda ressurssisäästvaks ning vähem energiakulukaks. Kindlasti on vaja asendada vanad soojatrassi torud kaasaegsete eelsoojendatud torudega. Uuendada vee- ja kanalisatsioonitrassid, mis lubab viia miinimumini vee ja kanalisatsiooni kaod ning langetab elektrienergia kulusid vee ja kanalisatsiooni pumpamisel. 

Kreenholmi linnaosa arengu kõige tähtsamaks sammuks on Vana-Joala tänava kapitaalne renoveerimine ning asfalteerimine. 

Investeeringute kogumaht on 2,5-3 miljonit EUR. 

Vastavalt esialgsetele hinnangutele loob Kulgu tööstuspark perspektiivis aastateks 2016-2020 vähemalt 1000 uut töökohta. See tõstab piirkonnas olevate kohalike omavalitsuste eelarvet vähemalt 750 000 EUR aastas. Tähtsaks aspektiks nimetatud projekti edukaks realiseerumiseks on ka see, et linnal on juba edukogemus sarnaste projektide realiseerumisel (Kadastiku tööstuspargi arenduse projekt). Peale selle, Kulgu tööstuspargi arendusprojekti ettevalmistuse tase lubab selle realiseerumist lühikeste tähtaegade jooksul: 2014 lõpuks kehtestatakse detailplaneering ning valmib tehnilise infrastruktuuri ehitamise projekt. 
1.3 Kreenholmi ajalooline tööstuskvartal
Kreenholmi ajalooline kvartal asub Kreenholmi linnaosas. Kreenholmi ajalooline tööstuskvartal on osa arhitektuurimälestiste kaitsevööndist ning moodustab selle tuumiku. Kogu ala ulatus on ca 35 hektarit.

Peale tektstiilitööstuse seiskumist 2008 aastal on kogu ala alakasutuses luues omamoodi halli tsooni linnakeskonda.

Kreenholmi vabriku ajaloolised tootmishooned mis kuulusid Põhja-Euroopa suurimale tekstiiliettevõttele suurt kultuurilis-ajaloolist väärtust mille säilitamine on ülioluline. Tühjana seismine kahjustab nende hoonete seisukorda.

 

Ajaloolise Kreenholmi piirkonna visioon on kujundada sellest üks Narva suurimaid keskusi, kuhu on koondatud eluhooned, eri meelelahutus- ja kultuuriasutused (kunstigalerii, kontserdi- ja konverentsikeskus jne), teaduspark, kaubandus.

Tegemist on omanäolise kultuurilis-ajaloolise  maastikuga looduskauni jõe kaldal. 

 

Narva Gate OÜ ülesanne on säilitada olevat ja anda lisaväärtus kogu piirkonnale. Selle projektiga rajatakse Narva endise kinnise manufaktuuri asemele uus linnaosa. Oluline ja keeruline on leida tasakaal vanade hoonete kõrvale  sobivad funktsioonid ning nende sulandamine piirkonda. Tegemist Eestis küllaltki ainulaadse projektiga, hoonestuse maht ja ajalooline keskkond nõuab suuri investeeringuid kohas, mis ei ole tavapärane kasumlik kinnisvaraäri.

 

Arenduse käigus tekib Narvas  hulgaliselt uusi töökohti ja Kreenholmi Manufaktuur ning kogu Narva linn saab selle arenduse käigus uue hingamise.

 

Antud piirkonda peaks panustama ka kohalik omavalitsus ja Vabariigi valitsus, tuues siia uusi funktsioone ning aidates arenda kaasaegset taristut.

 

Kogu piirkonna väljaarendamine nõuab väga suuri investeeringuid.

1.4  Narva-Jõesuu jõeäärne rannikuala
Narva-Jõesuu jõeäärne rannikuala territooriumid on alakasutatud, need on mahajäetud tööstusalad: 1.Laevaremondibaas, mille kasutasid enamasti Venemaa kalurite kolhoosid oma laevade remondiks ja 2. Viru Ranna kolhoosi nii laevabaas kui ka              kalatööstus, mis läksid sulgemisele. 
Linna inimesed kaotasid töökohad (400 –laevaremondibaasis ja 150 –Viru ranna kolhoosis, kokku:  550 töökohta ) linnaeelarve tulubaas läks väiksemaks. Hooned, mis paiknevad nendel territooriumitel lagunevad ja kahjustavad linna ilmet.

Jõeäärne alakasutus tekkis seoses Eesti-Venemaa piiriga kus laevaremondibaasi Venemaa kalurite kolhooside laevad ei saanud enam kasutada ja meie riigi laevad ei tulnud asemele Viru Ranna koolhoos lõpetas oma tegevuse seoses pankrotti menetlusega.   

Loomulikult nende alade arendamatus omab negatiivset mõju linna arengule.  Töökohtade kaotamine sundis osa inimesi lahkuma Narva-Jõesuust mis oma korda tõi kaasa üksikisiku tulumaksu  vähenemise ja sotsiaalprobleemide tekkimise.  

Narva-Jõesuu jõeäärne rannikuala taaselavdamine aitaks kaasa uute töökohtade  loomiseks, atraktiivse elukeskkonna tekkimisele ja linna arengule tervikuna. Selleks on vaja rajada väikesadamaid, kalurite talud, ehitada kalatööstusettevõteid, uusi restorane, kohvikuid,  meremuuseumi ja suvelava, selleks, et meelitada turiste ja purjetajaid ja kindlustada nendele ja ka kohalikule elanikkonnale täijusliku elukeskkonda.

2. Linnavälised kõrge arengupotentsiaaliga alakasutatud alad:

2.1 Vaivara -äri- ja elamupiirkond Narva ja Narva-Jõesuu vahel (Narva Futura)
Vaivara valla Narva linnapiirkonda jäävas osas on alakasutatud alaks Narva Futura piirkond, mis hõlmab äri- ja elamupiirkonda Narva ja Narva-Jõesuu vahel ning ühendab ühtlasi Narva linna keskust selle lahustükiga (Kudruküla). Arendatav ja seni alakasutatud ala sobitub olemasoleva asustusega, hea transpordiühenduse tagavad ümbritsevad teed.

Piirkonnas on tänaseks kehtestatud detailplaneeringud 320 hektaril, ala arhitektideks on linnaplaneerijad Soomest (C&J Architects) ja Eestist (Kootplaan). Tegevuse eesmärgiks on luua elujõuline piirkond, kus on ühendatud parimad osad erineva keskkonna tüüpidest - ettevõtluskeskkond (sh tootmine, logistika, kaubandus, äriteenused jne), elukeskkond (väikeelamuala, korterelamuala) ja avalikud teenused. Eri piirkonnad on lahutatud omavahel rohealadega ja liidetud optimaalse teedevõrguga.

Kogu ala hõlmavalt on läbi planeeritud piirkonda teenindav tehniline ja sotsiaalne infrastruktuur. Piirkonnas on piisavalt võimsusi ala varustamiseks kommunaalteenustega nagu vesi, kanalisatsioon, elekter, gaas. 

Tänaseks on piirkonda investeeritud era- ja avaliku sektori koostöös ligi 10 miljonit eurot. Nt on Narva Äripargi väljaarendamise esimeses etapis rajatud infrastruktuur ca 40 ha suurusele alale, kuhu on tehnovõrkudest välja ehitatud, vee- ja reoveevarustus, gaasivarustus, tänavavalgustus, sadevete kanalisatsioon, sidekanalisatsioon, samuti on rajatud teed, tänavad ja kergliiklusteed. Alal on ka kergliiklustee ühendus Narva linnaga (linnani on kilomeeter maad). Ala väljaarendamist on toetanud mh EASi Piirkondade konkurentsivõime tugevdamise (teede ja tehnovõrkude ehitus) ja PRIA.

Seega on tänaseks teostatud Narva Futura piirkonda olulisi investeeringuid uue linnalise keskkonna loomiseks.
Piirkonna alakasutatuse iseloom kätkeb endas alakasutatud potentsiaali, kasutamata võimalusi. Alakasutus tuleneb arenguprotsessi tänasest faasist – on loodud hulk väärtusi, mida nüüd tuleb asuda realiseerima. Alakasutuse lahendamata jätmine mõjuks väga negatiivselt – tänaseks loodud potentsiaal võib sellisel juhul jääda realiseerimata, senine panus muutuda väärtusetuks. Loomata võivad jääda töökohad, uus parem elukeskkond.

Alakasutatud ala potentsiaali realiseerimiseks on kavandatud rida täiendavaid investeeringuid, mis koosmõjus annavad tugeva arengutõuke kogu Narva Futura piirkonna arengule. Piirkonna edasiseks arenguks ning uute töökohtade tekkeks on vajalik realiseerida mitmed arendusprojektid, ilma milleta pole võimalik Narva Futura piirkonda, Vaivara valla alakasutatud ala tulemuslikult rakendada. Vastavad tegevused on hädavajalikud ettevõtluse ja töökohtade loomise ning atraktiivse linnalise elukeskkonna seisukohalt.
Piirkonna edasiseks arenguks on vaja teostada järgmised arendustegevused:

· Narva Futura piirkonna keskuse väljaarendamine

· kergliiklustee rajamine, mis ühendaks ka Narva lahustükiks oleva Kudruküla suvilapiirkonna ning Narva Futura piirkonna

Narva Futura piirkonna keskuse väljaarendamise otseseks eesmärgiks on rajada uus kvaliteetne elu- ja ettevõtluskeskkond, kus oleks kohta nii ettevõtlusele, loodaks kvaliteetne elukeskkond ning samuti võimalused arendada välja avalike funktsioonidega hooneid ja rajatisi. Planeeritud tegevusteks on tehnilise infrastruktuuri, ehk tänavate ja kergliiklusteede, tänavavalgustuse, veevarustuse (sh kaev), reoveekanalisatsiooni, sadevete kanalisatsiooni, sidekanalisatsiooni ehitus; piirkonda teenindava gaasivõrgu välja ehitamine, gaasivõrguga liitumine; piirkonda teenindava elektrivõrgu projekteerimine ja välja ehitamine, elektrivõrguga liitumine; keskväljaku projekteerimine ja ehitus. Ettevalmistustöödest on tänaseks kehtestatud detailplaneeringud ning koostatud piirkonna keskuse infrastruktuuri rajamise ehitusprojektid.

Narva Futura välja arendatava piirkonna keskuse pindala on ca 10 ha.

Kergliiklustee rajamise eesmärgiks on luua lahendus olemasolevate ja uute asumite paremaks sidustamiseks ning ohutu liiklemise tagamiseks. Seejuures ühendakse ka Narva lahustükiks oleva Kudruküla suvilapiirkond ning Narva Futura piikond. Täiendava, sportlaste ja looduses liikujate jaoks olulise lisavõimalusena tekib võimalus ühendada Narva Äkkeküla spordikeskusest algav ringtee selliselt, et üle Narva Futura keskuseala moodustuks spordiring pikkusega 8,4 km. Eesmärk on ära kasutada ja ühtseks tervikuks liita juba valminud kergliiklustee osad ning samuti Narva Futura piirkonna keskuse väljaehitamisega loodavad kergliiklusteed. 

Planeeritud tegevuseks on kergliiklusteede projekteerimine ja ehitamine. Ettevalmistustöödest on tänaseks kehtestatud kergliiklusteede rajamist võimaldavad detailplaneeringud alates Narva linna piirist kuni Sininõmmeni (Peeterristi – Riigiküla maanteeni).

Piirkonna taaselavdamise/ümberstruktureerimise seiskohast on vajalik paralleelselt teostada ka järgnevad arendusprojektid:

1) Virumaa Tööstuspargi/Narva Äripargi II etapi realiseerimine
2) Virumaa Tööstuspargi/Narva Äripargi ettevõtlusinkubaatori rajamine
3) Spetsialistide üürimaja rajamine Narva Futura piirkonda
Eelpoolmainitud tegevuste realiseerimine võimaldab Narva Futura alal teha kvalitatiivse arenguhüppe saamaks rahvusvaheliselt tuntud väravavaks Euroopa Liidu ja Venemaa vahel, mis on atraktiivne nii elanikele, investoritele kui ka külastajatele. 

Tegevuse tulemusena on loodud:

1) eeldused kaasaegse ja mitmekesise ekspordile suunatud ettevõtluse arendamiseks;

2) kvaliteetne ja hästi korraldatud elukeskkond;

3) eeldused heal tasemel ja kättesaadavateks piirkonna jaoks olulisteks avalike teenuste pakkumiseks

Lisaks ülalkirjeldatud linnasiseste ja linnaväliste alakasutatud alade arendamisele võib arvesse võtta sellised võimalused, nagu linnapiirkonna elanike huvi tõstmine ettevõtluse vastu, alustavate ja tegutsevate ettevõtjate projektide toetamine, informeerimine Eesti riikliku toetuste võimalustest, ettevõtjate koolitused (töötajate kvalifikatsiooni tõstmine, täiendkoolitus, ettevõtluse arendamise ja juhtimise kursused). Loomemajanduse võrgustiku arendamine väikeettevõtluse kasvulavana. 

Kuigi antud valdkonna puhul on keskseteks vastava infrastruktuuri arendamise tegevused, siiski püüavad linnapiirkonna omavalitsused teostama koostööd ka pehmemates tegevustes, nagu ühise piirkonna turismiarengustrateegia koostamine, ühised tootmisvõimaluste turundustegevused, metsaalade prahist puhastamine jne.
3. Linnapiirkonna keskkonnaseisund ja transport

Narva linnapiirkond asub Ida-Virumaal ehk Eesti tööstuspiirkonnas, mida iseloomustab suhteliselt väikesel territooriumil asuvate tootmiskeskuste rohkus (Narva, Kohtla-Järve, Sillamäe jne). Mõju avaldavad maakonda (sh Narva linnapiirkonda) läbivad Tallinn-Narva maantee ja kaubaveoga (sh vedelkütuste vedu) koormatud Tallinn-Narva-Peterburi raudtee. Ida-Virumaad võib pidada üheks suurimaks tehnogeense riskiga piirkonnaks Eestis. Võimalikud tööstus(keemia)- ja transpordiavariid, mis on seotud keemiliste ainete suurte koguste paiskamisega atmosfääri, võivad olla ohuks nii seal elavatele inimestele kui looduskeskkonnale tervikuna.

Peamiselt mõjutavad Narva linnapiirkonna välisõhku: 

· Transport (autoliiklus, rongiliiklus).

· Energia tootmine (Balti Elektrijaam, Eesti Elektrijaam, põlevkivikarjäärid jm).

· Ettevõtlus (tööstusettevõtted jne).

Üldiselt on saasteainete koguemissioon Ida-Virumaal atmosfääri alates 1990. aastast pidevalt vähenenud. Paiksete saasteallikate seas on saasteainete aastase kogu hulga poolest domineerivalt esikohal põlevkivil baseeruv energeetikatööstus, kust pärineb 78-82 % (2001.- 2003. a) saasteainete koguhulgast. Autotranspordist tulenev saastetase Ida-Virumaal on kõrgem Kohtla-Järves ja Narvas, kuid välisõhu reostuse seisukohast ei põhjusta autotransport erilisi probleeme. Siiski tuleks Narvas edaspidi piirata linna läbiva transpordi mahtu.

Ida-Virumaal asuvad riiklikud välisõhu seirejaamad Narva linnas ja Kohtla-Järve linnas. 2008. a lõpus alustas Narvas tööd automaatne õhuseirejaam, mis annab ööpäevaringse ülevaate saastetasemetest Põhja-Eesti piirkonnas. 

Narva linnas teostatud riikliku õhuseire raames saasteainete kontsentratsioonide mõõtmised, mis on prioriteetsed õhukvaliteedi hindamisel (CO, O3, NO2, SO2, peentolm, raskemetallid, polü-tsüklilised aromaatsed süsivesinikud, benso(a)püreen) näitavad, et piirnorme ei ületata.

Narva linnas ja naabervallas Vaivaras asuvad Eesti ühed suurimad välisõhu saastajad – Narva Elektrijaamade koosseisu kuuluvad Balti ja Eesti Elektrijaamad (Eesti suurimad elektrijaamad), neist esimene asub Narva linna lõuna osas. Mõlemad elektrijaamad kuuluvad AS-i Eesti Energia kontserni. Narva Elektrijaamade poolt paisatakse õhku oluline osa Eesti summaarsest õhusaastest (SO2, NOx osas). Samas tegeletakse aktiivselt välisõhku paisatavate heitemete vähendamisega (energiaplokkide renoveerimine, uue tehnoloogia kasutusele võtt – keevkihtkatlad; suitsu-gaaside puhastusseadmete rajamine lämmastikoksiididest ja vääveldioksiidist puhastamiseks; tõhusamate filtrite kasutamine lendtuha koguste vähendamiseks jne), et vähendada keskkonnamõjusid ja tagada tootmise üha karmistuvate EL keskkonnanõuetele vastavus. Narva Elektrijaamadesse on rajatud heitgaaside seiresüsteem, mis võimaldab kõiki emissioone pidevalt jälgida ja vajadusel operatiivselt reageerida. 

Eesti Energia plaanib laiendada vedelkütuste tehast. Koostamisel on vastav keskkonnamõjude strateegiline hinnang ning  hetkel ei ole võimalikud potentsiaalsed ohud selged. Sillamäe piirkonnas planeeritakse rajada uut rafineerimistehast ning selle kohta käib samuti keskkonnamõjude hindamine. On põhjust oodata, et Narva linnapiirkonnas ja selle ümbruses jätkub keemia- ja energeetikatööstuse arendamine.
Narva linnapiirkonnas paiknevad järgmised kasutusel olevad jäätmekäitluskohad: 

· Narva Jäätmekäitluskeskus. 

· Balti Elektrijaama tuhaväli nr 1. 

· Balti Elektrijaama uus tööstusjäätmete prügila (kasutatakse alates aastast 2009).

· Vaivara ohtlike jäätmete käitluskeskus (paikneb Vaivara vallas, kuid mitte vaadeldavas Narva linnapiirkonnas). 

· Eesti Elektrijaama tuhaväljak. 

· Mitmed väiksemad jäätmekäitluskohad Vaivara valla territooriumil. 

Jäätmete lõppladestuskohaks on maakondliku tähtsusega Uikala prügila (2009. a alates on Ida-Virumaal kasutusel vaid üks tavajäätmete prügila).

Narva linnapiirkond piirneb idast Narva jõe, lõunast Narva veekogu ja põhjast Läänemerega. Linnapiirkonna territooriumil on mitmeid looduslikke ja tehislikke veekogusid: Kadastiku tiigid, Balti Soojuselektrijaama jahutusvee kanalid ja settebasseinid. Peale Riigiküla liivakarjääri kaevandamise lõpetamise ning korrastamise tööde lõppu lisandub uus tehislik veekogu Vaivara valla territooriumile. 

Üleujutusrisk on vastavalt Maaameti (üleujutusohupiirkonna kaardid ja üleujutusohuga seotud riskipiirkonna kaardid) andmetele madal.

Viru alamvesikonna veemajanduskavas on Narva jõgi jagatud kolmeks veekogumiks ehk veemajandusüksuseks: 

· Narva jõgi veehoidlast suudmeni, 

· Narva jõgi veehoidlani, 

· Narva jõgi, kuiv säng. 

Narva jõgi on Viru alamvesikonna veemajanduskavas oma looduslikes osades nii allpool kui ülalpool veehoidlat hinnatud heas seisundis olevat. Narva jõe kuiv säng loetakse aga mitterahuldavas seisundis olevat. 

Joogiveena kasutatakse Narvas (v.a Siivertsi linnaosas, mis saab vett seal asuvast puurkaevust) veepuhastusjaamas töödeldud pinnavett. Vaivara vallas ja kirjeldatud linnapiirkonna osas saadakse kogu joogivesi põhjavee varudest.

Narva linna territooriumil Elektrijaama linnaosas paikneb üks kohaliku tähtsusega lubjakivi maardla, mis on olnud kasutuses aastatel 1970-1991 kui Kadastik II paekarjäär. Praegu on karjäär täitunud veega ja kuulub linna rohelise võrgustiku koosseisu. 

Tavapäraselt on üle Eesti keskmistatud gammakiirguse doosikiirus välisõhus u 65 nSv/h, varieerudes vahemikus 20-100 nSv/h, kusjuures normaalseks peetakse doosikiiruse taset kuni 300 nSv/h. Narva linnapiirkonnas seirejaam asub Narva-Jõesuus.

Möödunud aastate seiretulemused näitavad, et Eesti keskkonna kiirgusfoon on jätkuvalt tavapärasel tasemel ning ei elusloodusele ega inimese tervisele märkimisväärset ohtu ei kujuta.

Narva linnapiirkond asub valdavalt kõrge radooniriskiga alal. Radooni kontsentratsioon on Narvas 50-100 Bq/m3, Narva-Jõesuus ja Vaivara vallas 150-200 (Rn-sisalduse normväärtuseks 200 Bq/m3), seega näitajad on normi piirides.

Narva linnapiirkonnas asuvad looduskaitsealad ja kaitsealused objektid: Narva jõe kanjoni maastikukaitseala, kaitsealune park Narva Pimeaed, Natura 2000 võrgustikku kuuluv Narva jõe alamjooksu hoiuala (piki Narva jõge kulgev). 

Narva linna piirkonna roheline võrgustik on hästi läbiplaneeritud ning on loomulikuks puhvriks elamute ja tootmis- ja tööstusalade vahel. Narva ja Narva-Jõesuu linnades on palju parke ja rohealasid, kuid probleemseks osutub nende korrastamata seisund, haigete puude paljusus, mille korrastamiseks rahalised vahendid on omavalitsustes piiratud. Vaivara valla rohelise võrgustiku aladele on ohuks planeeritud Tallinn-Narva maantee ning uue Narva jõe silla asukoht Kudrukülas. 

Narva linna piirkonnas asub suur hulk ajaloo-, arheoloogia- ja arhitektuurimälestist. Väärtuslikumad neist: Narva Hermanni linnus ja bastionidevöönd, Kreenholmi tööstuskompleks, Vaivara vallas Kudrukülas on kiviaja arheoloogilised  leiukohad.

Narva linnapiirkonda läbib riigimaantee nr 1 Tallinn-Narva sh Narva linna põhitänava kaudu (Tallinna maantee). Mööda Narva linna territooriumit piiripunkti poole sõitvad veokid liiguvad järgneval marsruudil: Tallinna maantee – Rahu tänav– transiittranspordiplats Rahu 4a – P.Kerese tänav – A.Puškini tn-P.Kerese tn-Tallinna mnt ristmik – Tuleviku tänav. Piiriületuse arvu kasvu tõttu viimastel aastatel Narvas suureneb iga-aastaselt liikluskoormus P.Kerese, Rahu tänavatele ning Tallinna maanteele. Kõige suurem koormus on P.Kerese ja Rahu tänavatel, peamistel veoautode liiklusmarsruudi tänavatel. Kõige suurem liiklukoormuse kasv on täheldatud Tallinna maanteel. 2015 aastal Narva piiripunkti rekonstrueerimise tulemusena on oodata kolmekordse piiriületuste kasvu.

Seoses suureneva liikluskoormusega suureneb vajadus kahesuunalise Narvast väljuva maantee järele. 

Joonis 1.4.1. Narva piiriületuse arvu dünaamika.

Joonis 1.4.2. Autotranspordi tänavate kasutuse dünaamika piiriületusel Narvas.

Peamised linnapiirkonna sisesed liikumiskoridorid: Narva-Narva-Jõesuu jõeäärne tee ning Tallinna maantee. Vajalik on ühendada Narva keskust ja Narva linna lahustükid (Kudruküla) teede, ühistranspordi ja kergliiklusteede arendamise kaudu. Perspektiivseks suunaks võib kaaluda ühendust Kudrukülast otse Narva-Jõesuuni välja läbi metsaala koridori.

Narva linnas (v.a Olgina ja Kudruküla linnaosa) on 155 tänavat ning 34 aiandusühistus kokku ligi 300 tänavat. 

Narva linna tänavate kogupikkus on 113,9 km, millest 98,3 km (86%) kõvakattega. Ligikaudu 60% tänavatest on kõnniteega ja 70% tänavavõrgustikust on valgustatud. Tänavate kogupind on ligikaudu 87 ha ning kõnniteede kogupind 11,3 ha.  Narva linna kergliiklusteedevõrgustik on üldiselt kergliiklejatele vähesõbralik, eriti jalgratturite suhtes. Kergliiklusteid intensiivselt kasutatakse jalakäijate poolt, kuid nende maht linna suurust silmas pidades on vähene, kvaliteet ei vasta kaasaegsetele tingimustele, puudub jalgrattaga liikujale eraldi tee või vastav märgistus.  Kõnniteed on valdavalt kulunud asfaltkattega,  kõrgete äärekividega, mis raskendab ratastooliiga või lastekärudega liiklemist, 40% linna tänavatest puudub kõnnitee üldse, jalgrataste hoidlad praktiliselt puuduvad. Autoteed ei ole valdavalt ette nähtud ratastega liiklejatele, vastav märgistus puudub. Ülalmainitud takistused omakorda takistavad kergliiklemise arendamist, mis on suuremasti Eestimaal laialt levinud ja tõusev tendents.  

Piirkonnas tegutseb ühistranspordi ettevõte AS Narva Bussiveod, mis osutab ühistransporditeenuseid Narva linna siseselt ja piirkonna asumite vahel. Jätkuvalt säilib vajadus suurendada ühendussagedust Narva ja Narva-Jõesuu linnade vahel, eriti suvisel ajal. Alternatiiviks ühistranspordile võib kaaluda Narva ja Narva-Jõesuu vahel regulaarse laevaliini taastamist. 

Arvestades Narva linna lahusmaatükke, kus asuvad ennekõike hooajalist kasutust leidvad aiandusalad, on otstarbekas jätkata suve ja talve perioodil erinevate ühistranspordi sõidugraafikute ja liinivalikute kasutamist. 

Narvast kui lõpppunktist väljuvad mitmed Ida-Viru maakonnaliinid ja kaugliinid. Neid kasutatakse valdavalt liikumistes Narva linnast välja ja vastupidi. Samuti läbivad Narva linnapiirkonda mitmed rahvusvahelised bussiliinid. 

Praegune Narva bussijaam ei võimalda pakkuda piisavalt kvaliteetset teenust. Bussijaama teeninduse kvaliteeti aitab parandada bussijaama kavandatav kolimine vanasse raudteejaama hoonesse, mis ühendab endas nii bussi- kui ka rongijaama teenuseid. Selle tulemusena suureneb reisijatele mõeldud ooteruumi maht ja teenuste kasutamise kvaliteet. 

Mootorsõidukite arv on pidevalt kasvamas, seega kasvab ka teede koormus. Inimkannatutega liiklusõnnetuste arv on kahanevas trendis. 70% õnnetusjuhtumitest on seotud kergliiklusega. Jalgrattaga õnnetuste puhul selget dünaamikat ei ole. Liiklusõnnetuste arv on eriti kõrge Vaivara vallas.

Joonis 1.4.3. Registreeritud mootorsõidukite arv.

Joonis 1.4.4. Inimkannatanutega liiklusõnnetuste arv.

Joonis 1.4.5. Jalgratastega kokkupõrgete arv.

Narva linnapiirkonda läbib Tallinn-Narva raudtee, mis on rahvusvaheline transiidisuund Peterburi-Narva-Tallinn-Skandinaavia. Olulise koormuse raudteel veetavast moodustavad Venemaalt Muuga, Tallinna ja Paldiski sadamasse suunduvad nafta- ja kütuserongid, kujutades seega endast suurimat ohuallikat ja olulist igapäevast keskkonnaseisundi mõjutajat Narva linnas. Lisaks kaubaveole toimub raudteel ka reisijatevedu (riigisisene rahvusvahelised rongiliinid Moskva ja Peterburi suunas). Riigisisene reisijate vedu toimub hetkel kaks korda päevas Tallinna suunas ja kaks korda päevas Narva suunas.

Joonis 1.4.6. Rongiliiklus üle-euroopalise raudteevõrgu lõigul Tapa - Narva.
Narva linnapiirkonnas on kolm sadamakohta: Narva Jõesadam Narva jõel Victoria bastioni juures, Kulgu sadam Narva veehoidlal, Narva-Jõesuu sadam Narva jõel. Linnapiirkonna sadamate puhul on tegemist väikesadamatega. Samas pole ükski ülalmainitud sadamatest veel Sadamaregistris registreeritud, mis viitab seni kasutamata potentsiaalile. 

Probleemideks sadamate arendamise võib tuua järgmised:

· Kulgu sadamas puudub baasinfrastruktuur, mis takistab selle sadama kui külalissadama arendamist ja kasutamist. 

· Kulgu sadamasse viiv tee on halvas seisundis ja vajab renoveerimist.

· Narva Jõesadama boksid lagunevad, puuduvad sadama administratsiooni ruumid. 

· Narva Jõesadamas puudub külastajate teenindamise infrastruktuur.

·  Infrastruktuuri puudumise tõttu veeturistid ei tunne huvi külastada Narvat.

2014 suvel registreeritakse Narva sadamad Sadamaregistris. Samuti vajab registreerimist Narva-Jõesuu sadam. Vaivara vald koos lõunanaabritega soovib arendada Mustjõe sadamat. Oluline on lahendada veepealset piiriületusküsimust ning arendada väikesadamate võrgustiku.

Linnapiirkonnas on olemas lennuväli, mis asub Vaivara vallas Tallinn - Narva maantee läheduses umbes 5 kilomeetri kaugusel Narva linnast. Lennuvälja haldaja on Narva Lennukeskus. Lennuvälja asukoht võimaldab väga head juurdepääsu nii kergliiklusega, ühistranspordiga kui ka isikliku sõidukiga. Narva lennuväljal (EENA) on üks murukattega 600 meetri pikkune ja 50 meetri laiune lennurada. Antud rada on sobiv väikelennukitele ja helikopteritele. Eelkõige kasutatakse Narva lennuvälja hobilennunduses. 

Hobilennundus on Euroopas järjest enam populaarsust koguv ning sel viisil reisivad turistid suur arengupotentsiaal. Narva linnapiirkond ja Ida-Virumaa pakuvad turistidele (sh. väikelennukiga reisivatele inimestele) huvitavat ja atraktiivset reisi sihtkohta. Kuid see eeldab suuremat teavitustööd ja lennukite vastuvõtu ning teenindustingimuste arendamist. Lennuvälja areng mõjutab kogu piirkonda, mistõttu peaks see toimuma Ida-Viru maakonna omavalitsuste ja instantside koostöös. Lennuvälja arendamise kasumlikkust aitab selgitada vastava uuringu läbiviimine. Olgina lennujaama arendamise osas on tähtis silmas pidada, et Narva linnapiirkond on kõige kiiremini areneva Venemaa regiooni (Leningradi oblast) läheduses, mille potentsiaali võiks ära kasutada. Eeliseks on ka see, et Olgina lennuväli on maailma lennukataloogides juba sees ning selle asukoht on soodne nii reisijate, kui ka kaupade vedu ja logistika jaoks (nt Sillamäe sadama lähedus). Oluline on lahendada ka piiriületusküsimusega seotud probleeme. 

Narva linnapiirkonna mürataseme kohta andmed puuduvad. 

Linnade peamiseks müraallikaks on liiklus. Liikluse hetkeseis ning lähima kümne aasta perspektiiv ei näita tõsiseid liikluskoormusest tingitud probleeme. Linna sh kesklinna liikluskoormust (eelkõige piiriületusega seonduvat) vähendaks uue silla ehitamine. Koostatud on Ida-Viru maakonna teemaplaneering „E20/T1 Tallinn-Narva trassikoridori täpsustamine Jõhvi-Narva lõigus ja Vodava-Riigiküla (Narva ümbersõit) trassikoridori määramine”. Positiivne on see, et uue silla ehitamisel väljapoole Narva linna väheneks Narva linna kui tiheasustusala (sh elamualasid ja kesklinna) läbivaraskeveokite osakaal, mis on oluliseks müratekitajaks. 

Üheks domineerivamaks müraallikaks võib pidada Narva linna ja Vaivara valda läbivat raudteed, mida mööda veetakse suur osa Eesti eksport- ja importkaupadest. Eeldatavalt lubatust kõrgem müra- ning vibratsioonitase ohustab raudteeäärsete elanike tervist ning elukvaliteeti. 

Transpordiga kaasneva müra negatiivsete keskkonnamõjude vähendamiseks on oluline luua hästi planeeritud teedevõrgustik. Veelgi olulisemaks on ohutu ja mugava kergliiklustee (jalgratta- ja kõnnitee) võrgustiku olemasolu ja soodsad tingimused ühistranspordi kasutamiseks. Eelmainitu vähendaks inimeste igapäevast sõltuvust autost kui liikumisvahendist töö ja kodu vahel. 

Müra vähendamise meetmeteks on samuti kiiruse reguleerimine, raskeliikluse ümbersuunamine jne. 

Oluline prioriteet välisõhu hea kvaliteedi tagamisel on kergliikluse arendamine. Kergliiklusteede planeerimisel tuleb lähtuda ka rohelise võrgustiku struktuurist, et need oleks omavahel ühenduses. Heade kergliiklemisvõimaluste olemasolu loob eelduse autostumise vähenemiseks, millega vähenevad ka autotranspordist tulenevad negatiivsed keskkonnamõjud. Kõik see on eelduseks hea õhukvaliteedi tagamisele ja tervisliku elukeskkonnaolemasolule.
Oluline on, et kergliiklustee võrgustikuga oleksid äärealad ühendatud kesklinnaga (sh  juurdepääs Narva linnast Narva-Jõesuuni). Hea kergliiklustee võrgustiku olemasolu soodustaks liiklemist jalgsi- ja jalgrattaga ning vähendaks seega auto kasutamise vajadust igapäevasel liikumistrajektooril, on inimese tervisele kasulik ja vähendaks auto transpordiga kaasnevaid negatiivseid keskkonna-mõjusid. Samuti on tähtis vähendada liiklusohtlikkust E20 ja 91 maanteedel, rajades sõiduteest eraldatud kergliiklusteed (eelkõige Narva-Narva-Jõesuu-Hiiemetsa maanteel ning Tallinn-Narva maanteel (Tõrvajõe-Peeterristi lõik)). 
Narva linna varustab kaugküttesoojusega ettevõte Narva Soojusvõrk (NSV), kes ostab kogu soojuse Balti Elektrijaamast (BEJ). Umbes 90% kogu kaugküttesoojusest toodetakse elektri ja soojuse koostootmisrežiimil põlevkivist ja ülejäänu gaasil ja/või kütteõlil töötavas katlamajas. BEJ müüb veel auru kahele Narvas asuvale tööstusettevõttele. Kaugküttesoojuse hind tarbijale on, tänu põlevkivi kasutamisele ja tööle koostootmisrežiimis, üks odavamaid Eestis.

Energiavarustuse seisukohalt võib öelda, et soojus-, elektri- ja gaasivarustuse süsteemidel on piisavalt võimsust, tagamaks ka uutele võimalikele tarbijatele energiavarustus olemasolevatele võrkudele uute lõikude ehitamisega. Samal ajal ei ole hetkel selged Eesti riikliku energiamajanduse kaugemad väljavaated, seetõttu pole tuleviku pilt energiavarustuse osas selge. Narva linna energiamajanduse arengukava 2009-2015 raames teostatud soojusvarustuse alternatiivsete võimaluste analüüs näitas, et praeguse kaugküttesüsteemi piirkonnas ei ole otstarbekas kasutada praegusest erinevaid energiaallikaid ja on otstarbekas jätkata olemasoleva kaugküttesüsteemi täiustamist.

Omavalitsuste tasandil kasutatakse jätkuvalt elamufondi renoveerimiseks Kredex’i toetusi, linna tänavavalgustust tasapisi vahetatakse välja energiasäästlikuma vastu, lasteaedade ja koolide remontimisel püütakse maksimaalselt energiasäästlikke lahendusi kasutama. Ka edaspidi on vajalik jätkata munitsipaalasutuste energiasäästlikkuse tõstmist, leidma lahendusi, mis vähendavad omavalitsuste eelarvete koormust. 

Kokkuvõtvalt on peamised linnapiirkonna väljakutsed keskkonna osas:

· Parkide ja rohealade korrastamata seisund
· Suurenev autoliikluskoormus
· Eesti Energia Auvere tööstuskompleksi mõju välisõhu kvaliteedile
Kokkuvõtvalt on peamised linnapiirkonna väljakutsed liikuvuse osas:

· Tagada erinevaid liikumisviise integreeriv ning inim- ja keskkonnasõbralik linnaruum ning ühendada tänane määratletud linnapiirkond (sh nii tänased kui perspektiivsed elu- ja äripiirkonnad): Narva linn – Vaivara vald (Narva Futura ala) – Kudruküla – Narva-Jõesuu, sh:

· Teed ja ühistransport

· Kergliiklusteed

· Luua võimalused linnapiirkonna paremaks ühenduseks nii teiste Eesti piirkondadega kui ka välisriikidega kattes erinevad liikumissuunad (sh Tallinna suund, Venemaa suund, Peipsi järve suund):

· Teedevõrgustiku arendamine

· Väikesadamate arendamine

· Narva (Olgina) lennujaama arendamine

4. SWOT analüüs

	Tugevused
	Nõrkused

	· Sotsiaalsete teenuste kättesaadavus.

· Põhi-, kutse- ja kõrghariduse kättesaadavus.

· Kasvav ettevõtluse aktiivsus.

· Tööstusalade olemasolu.

· Rikkalik ajalooline pärand.

· Energiaressursside lähedus (elektrienergia, soojus, aur).

· Geograafiline asend (Venemaa turgude lähedus).

· Raudteeühenduse olemasolu.

· Rahvusvaheline automagistraal E20.

· Sillamäe sadama lähedus.

· Hea keskkonnaseisund.

· Rohealade rohkus.

· Narva linnapiirkonna omavalitsustevaheline koostöösoov.
	· Elanikkonna vähenemine.

· Elanikkonna vananemine.

· Puudulik puuetega inimestele suunatud tehniline infrastruktuur.

· Tervise halvenemine.

· Tööpuudus.

· Kvalifitseeritud tööjõu puudus.

· Puudulik tehnilise kõrghariduse kättesaadavus.

· Madal ettevõtluse aktiivsus.

· Madal keskmine palk.

· Rohealade ja parkide korrastamatus.

· Innovatiivsete ja kõrgtehnoloogiliste ettevõtete väike arv.

· Suurenev liikluskoormus.

· Puudulik kergliiklusteedevõrgustik.

· Puudulik transpordiühendus.

· Bussijaama puudumine Narvas.

· Narva rongijaama mittevastavus tänapäevastele nõuetele.


	Võimalused
	Ohud

	· Sotsiaalselt orienteeritud ettevõtete tekkimine.

· Sündivuse suurendamiseks rakendatud positiivsed muudatused sotsiaalpoliitikas.

· Elanikkonna haridustaseme tõus tänu uute erialade ja kõrgkoolide tekkimisele.

· Piirkonna ja piiriülese turismiklastri arendamine.

· Riikliku poliitika paranemine tööjõu ettevalmistamisel ja kvalifitseeritud tööjõu sissetoomisel.

· Väikesadamate võrgustiku arendamine.
· Rongiliikluse arendamine .

· Eesti regionaalsete lennujaamade arendamine.

· Piiriületuspunkti läbilaskvuse suurendamine.

· Uue Narva jõe silla ehitamine.

· Mobiilsete piiriületuspunktide arendamine Eestis.

· Viisavaba piiriületus.

· Uute (sh piiriüleste) turismimarsruutide arendamine.

· Välisinvesteeringute ja -vahendite juurdevool (sh erinevate fondide projektide kaudu).
	· Sotsiaalsete haiguste leviku tõus.

· Noorte lahkumine riigist.

· Tehnogeensed avariiohud.

· Kvalifitseeritud tööjõu lahkumine.

· Energiaressursside hindade kasv.

· Riigisuhete halvenemine Venemaaga.

· Linnapiirkonna projektitaotlused ei saa toetust otsustajate poolt.

Joonis 1.1.2. Narva linnapiirkonna geograafilised piirid.

